CELEX: 32014R0969
Language: et
Date: 2014-09-12 00:00:00
Title: Komisjoni määrus (EL) nr 969/2014, 12. september 2014 , millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses kaltsiumaskorbaadi (E 302) ja naatriumalginaadi (E 401) kasutamisega teatavates töötlemata puu- ja köögiviljades  EMPs kohaldatav tekst

13.9.2014   
            
            
               ET
            
            
               Euroopa Liidu Teataja
            
            
               L 272/8
            
         KOMISJONI MÄÄRUS (EL) nr 969/2014,
   12. september 2014,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses kaltsiumaskorbaadi (E 302) ja naatriumalginaadi (E 401) kasutamisega teatavates töötlemata puu- ja köögiviljades
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Kõnealust loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               12. novembril 2012 esitati taotlus kaltsiumaskorbaadi (E 302) ja naatriumalginaadi (E 401) kasutamise lubamiseks teatavate kinnispakis jahutatud tarbimisvalmis töötlemata puu- ja köögiviljade glaseerainena. Taotlus tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (4)
            
            
               Nõudlus värskelt tükeldatud puu- ja köögiviljade järele aina kasvab peamiselt sellepärast, et see on käepärane valmistoit ning puu- ja köögiviljade tarbimine on tervisele kasulik.
            
         
               (5)
            
            
               Kinnispakis jahutatud tarbimisvalmis töötlemata puu- ja köögiviljad on värsked puu- ja köögiviljad, mida pestakse enne koorimist ja/või tükeldamist ja/või varre eemaldamist, pakendatakse ja säilitatakse jahutatult külmutusseadmetes. Mõned puu- ja köögiviljade koostisosad võivad hapniku või valgusega kokkupuutel kahjustuda puu- ja köögiviljade sisu koorimise ja/või lõikamise ja/või varre eemaldamise ajal. Puu- ja köögiviljade kudede kahjustamine põhjustab mitmeid füsioloogilisi häireid nagu oksüdatsioon, pruuniks muutumine jne, mis vähendab kõnealuste toiduainete toiteväärtust ning mida tuleb oluliselt vähendada.
            
         
               (6)
            
            
               Tehnoloogilistel põhjustel on kaltsiumaskorbaati (E 302) ja naatriumalginaati (E 401) vaja kasutada teatavates kinnispakis jahutatud tarbimisvalmis töötlemata puu- ja köögiviljades. Söödava geeli moodustamiseks kasutatakse kõnealuseid lisaaineid seguna. Geel kantakse puu- ja köögivilja välispinnale õhukese kihina, mis füüsilise tõkkena kaitseb hapniku ja niiskuse eest ning vähendab kõnealuste puu- ja köögiviljade niiskuse eritust ja välispinna kuivamist. Selle tulemusena vähenevad füsioloogilise seisundi halvenemise reaktsioonid, mis aitab puu- ja köögiviljade toiteväärtust säilitada. Seega võimaldab geel selliste puu- ja köögiviljade paremat ja pikaajalisemat säilitamist.
            
         
               (7)
            
            
               Kaltsiumaskorbaadi (E 302) ja naatriumalginaadi (E 401) kasutamine glaseerainena aitab hoida kinnispakis jahutatud tarbimisvalmis töötlemata puu- ja köögiviljade kvaliteeti säilivusaja jooksul ning lihtsustab seega tarbimisvalmis värskelt tükeldatud puu- ja köögiviljade kättesaadavust ja parandab nende turulepääsu.
            
         
               (8)
            
            
               Kaltsiumaskorbaat (E 302) ja naatriumalginaat (E 401) kuuluvad selliste lisaainete rühma, mille puhul ei ole kindlaks määratud lubatud päevast tarbitavat kogust (3). See tähendab, et koguses, mis on vajalik soovitud tehnoloogilise mõju saavutamiseks, ei kujuta kõnealused ained tervisele ohtu.
            
         
               (9)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 II lisas sätestatud Euroopa Liidu toidu lisaainete loetelu ajakohastamiseks küsima Euroopa Toiduohutusameti arvamust, välja arvatud juhul, kui kõnealune ajakohastamine tõenäoliselt ei mõjuta inimeste tervist. Kuna loa andmine kaltsiumaskorbaadi (E 302) ja naatriumalginaadi (E 401) kasutamiseks glaseerainena kinnispakis külmutatud tarbimisvalmis töötlemata puu- ja köögiviljades kujutab endast eespool nimetatud loetelu ajakohastamist, mis ei mõjuta inimeste tervist, ei ole vaja küsida Euroopa Toiduohutusameti arvamust.
            
         
               (10)
            
            
               Määruse (EÜ) nr 1333/2008 II lisa kohaselt on kaltsiumaskorbaat (E 302) juba heaks kiidetud toidugruppi 04.1.2 „Kooritud, tükeldatud ja hakitud marjad, puu- ja köögiviljad” kuuluva „ainult kinnispakis külmutatud tarbimisvalmis töötlemata puu- ja köögivilja ning pakendatud kooritud töötlemata kartuli” jaoks.
            
         
               (11)
            
            
               Seetõttu on asjakohane lubada kasutada naatriumalginaati (E 401) (kuni 2 400 mg/kg) glaseerainena määruse (EÜ) nr 1333/2008 II lisa toidugrupis 04.1.2 „Kooritud, tükeldatud ja hakitud marjad, puu- ja köögiviljad” ning ainult segus kaltsiumaskorbaadiga (E 302) (piirmääraga 800 mg/kg) söödava geeli moodustamiseks.
            
         
               (12)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (13)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. september 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu määrus (EÜ) nr 1331/2008, 16. detsember 2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  Komisjoni aruanne toidu kaudu toidu lisaainete omastamise kohta (KOM(2001) 542 (lõplik)).
   
      LISA
      Määruse (EÜ) nr 1333/2008 II lisa E osas lisatakse toidugrupis 04.1.2 „Kooritud, tükeldatud ja hakitud marjad, puu- ja köögiviljad” toidu lisaaine nr E 333 järele järgmine kanne:
      
         
                      
                  
                  
                     „E 401
                  
                  
                     Naatriumalginaat
                  
                  
                     2 400
                  
                  
                     (82)
                  
                  
                     Ainult kinnispakis jahutatud tarbimisvalmis töötlemata puu- ja köögiviljad, müügiks lõpptarbijale
                  
               
                     
                                 (82)
                              
                              
                                 Võib kasutada glaseerainena üksnes segus lisaainega E 302, mille piirmäär valmistoidus on 800 mg/kg.”